
	CSONGRÁD–CSANÁD VÁRMEGYEI
U1800 CSAPATBAJNOKSÁG
a vármegye 2026. évi nyílt csapatbajnoksága  –  VERSENYKIÍRÁS
6727 Szeged, Búzavirág utca 32.   │   cscsmssz@gmail.com



	Svájci rendszerű / körmérkőzéses csapatverseny  ·  5 fős csapatok (fordulónként 4 játékos)  ·  7 forduló  ·  FIDE-értékelt  ·  1800 Élő alatt



	Esemény / feladat
	Határidő

	Kedvezményes nevezési díj határideje
	2026. szeptember 15.

	Nevezés végső határideje
	2026. október 5.

	Helyszíni regisztráció
	2026. október 10. (szo) 8:30–8:45

	A verseny időpontja
	2026. október 10–11. (szo–vas)


1. A verseny célja
Lehetőséget adni az 1800 Élő-értékszám alatti játékosoknak, hogy hasonló erősségű ellenfelekkel mérkőzzenek meg, nemzetközi értékszámukat gyarapítsák, és eldöntsék, mely csapatok tudják a legütőképesebb együttest kiállítani. A verseny egyúttal segíti az egyesületeket abban, hogy felmérjék, kikre számíthatnak csapataik összeállításánál. Sakkbaráti kapcsolatok ápolása.
2. A verseny résztvevői
Érvényes versenyengedéllyel vagy – külföldi játékosok esetében – HPL-engedéllyel rendelkező, 1800 FIDE-standard értékszám alatti játékosok (a 2026. október 1-jei FIDE lista alapján). A külföldi játékosok a HPL-engedélyt a helyszínen is megválthatják (8.000 Ft).
3. A csapatok összeállítása
A csapatok 5 játékosból állnak. Egy fordulóban közülük 4-en ülnek le a táblákhoz, mégpedig az erősorrend szerint: a leültetett négy játékos a leadott erőlistán elfoglalt helyének sorrendjében foglalja el az 1–4. táblát.
A csapatok előre leadott erőlistával (erősorrenddel) neveznek, a 150 pontos szabály alkalmazásával: alacsonyabb értékszámú játékos csak akkor előzhet meg magasabb értékszámút, ha kettejük értékszám-különbsége nem haladja meg a 150-et.
Bárki állíthat össze csapatot: egyesület, iskola, sakkiskola, baráti kör, város stb. Külföldi csapatok is indulhatnak (valamennyi játékosuk HPL-engedéllyel). A csapatnév tetszőleges. A csapat játékosai függetlenek a versenyengedélyt biztosító egyesülettől. Ifjúsági játékos szerepeltetése nem kötelező.
4. Rendező és versenybíróság
	Rendező:
	Csongrád–Csanád Vármegyei Sakkszövetség

	Versenyigazgató:
	Puskásné Dr. Kisbodri Cecília

	Főbíró:
	Helényi Zoltán IA

	Segédbíró(k):
	helyszínen, ha szükséges kerül(nek) kijelölésre


5. Nevezés és nevezési díj
A nevezéseket – a csapatnév és a csapattagok megadásával – a cscsmssz@gmail.com e-mail-címre, Puskásné Dr. Kisbodri Cecília versenyigazgatónak kell megküldeni.
	Nevezés határideje:
	2026. október 5.

	Nevezési díj (2026. szeptember 15-ig):
	8.000 Ft / csapat

	Nevezési díj (szeptember 15. után, a helyszínen):
	10.000 Ft / csapat


6. A verseny lebonyolítása
A csapatok két nap alatt 7 fordulót játszanak svájci rendszerű párosítással; 8 vagy annál kevesebb csapat esetén körmérkőzés kerül lebonyolításra. A csapatok kiemelését az átlagértékszámuk határozza meg.
	Gondolkodási idő:
	30 perc a teljes játékra + lépésenként 30 másodperc


Ez a FIDE-szabályok szerint standard, értékszámos versenyt tesz lehetővé, amennyiben minden résztvevő 1800 Élő-értékszám alatt van.
Időrend:
1. Szombat (2026. október 10.): helyszíni regisztráció 8:30–8:45; az 1. forduló 9:00-kor indul, a további fordulók az előző befejezése után 10 perccel kezdődnek. Szombaton 4 forduló kerül lebonyolításra.
1. Vasárnap (2026. október 11.): az 5. forduló 9:00-kor kezdődik, majd folyamatosan a 6. és a 7. forduló. Eredményhirdetés kb. 15:00 órakor.
7. A helyezések eldöntése
A csapatok sorrendjét a meccspontok döntik el (győzelem 3, döntetlen 1, vereség 0 pont). Holtverseny esetén – sorrendben – a következő szempontok döntenek:
1. a játszmapontok összege,
1. Buchholz-értékelés, az egymás elleni eredmény (meccspont).
8. Díjazás
A győztes csapat serleget, a 2–3. helyezett csapat oklevelet kap. A táblánkénti legjobb játékosok tárgyjutalomban részesülnek.
9. Helyszín, étkezés és szállás
	Helyszín:
	Aranyszöm Rendezvényház, 6782 Mórahalom, Röszkei út 1.


Étkezési és szállási lehetőség Mórahalom központjában, a Szent Erzsébet Gyógyfürdővel szemben: https://www.platanpanzio.org/
10. Egyéb rendelkezések
A verseny eredményei az alábbi oldalon követhetők nyomon: chess-results.com.
Az itt nem szabályozott kérdésekben az MSSZ Versenyszabályzata (2026), valamint a FIDE Laws of Chess aktuális szabályzata az irányadó.
	Szeretettel várunk minden csapatot!



	Szeged, 2026. július 30.
	Csongrád–Csanád Vármegyei Sakkszövetség



A szervezők a változtatás jogát fenntartják   │   cscsmssz@gmail.com

